Document ID: 32006D0290

KOMISSION PÄÄTÖS,
tehty 18 päivänä huhtikuuta 2006,
päätöksen 2003/467/EY muuttamisesta siltä osin kuin se koskee tiettyjen Italian alueiden julistamista nautojen tuberkuloosista ja nautojen luomistaudista sekä Slovakian julistamista nautojen tarttuvasta leukoosista virallisesti vapaiksi
(tiedoksiannettu numerolla K(2006) 1551)
(ETA:n kannalta merkityksellinen teksti)
(2006/290/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I osan 4 kohdan ja liitteessä D olevan I osan E kohdan,
sekä katsoo seuraavaa:
(1)
Direktiivissä 64/432/ETY säädetään, että jäsenvaltiot, niiden osat tai niiden alueet voidaan julistaa tuberkuloosista, luomistaudista ja naudan tarttuvasta leukoosista virallisesti vapaiksi, kun niiden nautakarjat täyttävät tietyt mainitussa direktiivissä säädetyt edellytykset.
(2)
Luettelot jäsenvaltioiden alueista, jotka on julistettu nautakarjojen tuberkuloosista, luomistaudista ja naudan tarttuvasta leukoosista vapaiksi, on vahvistettu nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (2).
(3)
Italia toimitti Friuli-Venezia Giulian alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseinen alue voitaisiin julistaa virallisesti tuberkuloosista vapaaksi nautakarjojen osalta.
(4)
Lisäksi Italia toimitti Molisen alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseinen alue voitaisiin julistaa virallisesti naudan tarttuvasta leukoosista vapaaksi nautakarjojen osalta.
(5)
Slovakia toimitti alueensa osalta komissiolle todisteet siitä, että direktiivissä 64/432/ETY säädetyt asianmukaiset edellytykset täyttyvät, jotta koko Slovakian alue voitaisiin julistaa virallisesti naudan tarttuvasta leukoosista vapaaksi nautakarjan osalta.
(6)
Italian toimittamien todisteiden arvioinnin perusteella Friuli-Venezia Giulia olisi julistettava virallisesti nautojen tuberkuloosista vapaaksi ja Molise nautojen tarttuvasta leukoosista vapaaksi.
(7)
Slovakian toimittamien todisteiden arvioinnin perusteella kyseisen jäsenvaltion koko alue olisi julistettava virallisesti nautojen tarttuvasta leukoosista vapaaksi.
(8)
Päätös 2003/467/EY olisi sen vuoksi muutettava vastaavasti.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2003/467/EY I ja III liitteet tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä huhtikuuta 2006.

Labels: 0
18
6